Польскія пісьменнікі Яцэк Дэнель і Пётр Тарчыньскі прыдумалі і вывелі ў вялікі свет Марылю Шымічкову – кракаўскую літаратарку, зорку кабарэ і каралеву вафельных торцікаў. Марыля Шымічкова, у сваю чаргу, прыдумала Зоф’ю Шчупачыньску – хатнюю гаспадыню, якой не сядзіцца на месцы, калі навокал дзеяцца рэчы таямнічыя і небяспечныя. Падзеі гэтага надзвычай стыльнага рэтра-дэтэктыва адбываюцца ў Кракаве канца ХІХ стагоддзя, чытачоў чакаюць дасціпныя дыялогі, іранічны партрэт эпохі і элегантна закручаны сюжэт.